**Juha Silvander** (s. 12. elokuuta 1982 Tornio) on suomalainen entinen jääkiekkoilija, joka toimii nykyään Ruotsin kolmanneksi korkeimmalla sarjatasolla Hockeyettanissa pelaavan Asplöven HC:n apuvalmentajana. Hän oli pelipaikaltaan vasen laitahyökkääjä. Silvander pelasi kaudella 2003–2004 Saimaan Pallon ja Oulun Kärppien SM-liigajoukkueissa yhteensä 26 runkosarja- ja neljä playoff-ottelua tehopistein 1+1=2. Jälkimmäisenä mainitussa seurassa hän voitti kauden päätteeksi Suomenmestaruuden. Silvander loi pääsarjauraa myös Ranskassa syksyllä 2008. Lisäksi hän pelasi ulkomailla myös Ruotsin, Norjan ja Iso-Britannian alemmissa sarjoissa.

Ura
---

Silvander on aloitti jääkiekkoilun 5-vuotiaana Tornion IHC:ssä. Hän pelasi maalivahtina D-junioriksi saakka. Pekka Saarenheimo houkutteli Silvanderin C-juniori-ikäisenä Oulun Kärppiin kaudeksi 1997–1998. Silvander voitti B-nuorten SM-sarjan kevään 2000 pudotuspelien pistepörssin tehoilla 3+9=12 ja niiden päätteeksi Suomenmestaruuden. Hän siirtyi Espoo Bluesin A-nuoriin kaudeksi 2000–2001, mutta palasi taas kaudeksi 2001–2002 Kärppiin B-nuorista tutun valmentajan, Antti Alamikkelän alaisuuteen.

Kaudeksi 2002–2003 Silvander siirtyi Mestiksen nousijajoukkue Kajaanin Hokkiin, missä tulokaskausi toi 38 runkosarjaottelussa tehot 6+17=23 ja kolmessa playoff-ottelussa kaksi syöttöpistettä. Hän teki toukokuussa 2003 vuoden mittaisen jatkosopimuksen joukkueen kanssa. Silvanderin toinen Mestis-kausi 2003–2004 alkoi hänellä menestyksekkäästi; hän saavutti edelliskauden maalimääränsä jo syyskuun aikana. Jatkoaika.com -sivusto palkitsi Silvanderin kaikkien aikojen ensimmäisenä kuukauden Mestis-pelaajana syyskuussa 2003. Yhteensä hän teki Hokissa 17 runkosarjaottelussa tehot 12+3=15. Joulukuussa Silvander siirtyi aluksi joulutaukoon asti kestäneellä sopimuksella Kärppiin. Hän teki joukkueessa SM-liigadebyyttinsä 7. joulukuuta 2003 Pelicansia vastaan. Silvander jatkoi Kärpissä loppukauden ja kävi myös kahden ottelun mittaisella lainalla Saimaan Pallossa tammikuussa 2004. Hän teki kauden aikana SM-liigassa yhteensä 25 runkosarja- ja neljässä playoff-ottelussa tehot 1+1=2. Silvanderin liigauran avausmaali syntyi 24. tammikuuta 2004 ylivoimalla Rauman Lukkoa vastaan. Hän voitti kauden päätteeksi Suomenmestaruuden.

Toukokuussa 2004 Silvander teki vuoden mittaisen sopimuksen Mikkelin Jukureiden kanssa. Hän jakoi tehoilla 12+11=23 joukkueen sisäisen pistepörssin kolmannen sijan Olli Sipiläisen kanssa. Silvanderin kausi 2004–2005 peukalomurtumaan kolmannessa välieräottelussa Sportin Vjačeslavs Fanduļsin mailaniskusta. Kaudeksi 2005–2006 hän palasi Hokkiin. Silvander voitti 16 osumallaan joukkueen sisäisen maalipörssin.

Kaudeksi 2006–2007 Silvander siirtyi Ruotsin toiseksi korkeimmalla sarjatasolla HockeyAllsvenskanissa pelanneeseen Nybro Vikings IF:ään. Hänen kautensa jäi kuitenkin vain kuuden ottelun mittaiseksi loukkaantumisten takia. Silvander siirtyi kaudeksi 2007–2008 sarjatasoa alemmas I-divisioonajoukkue Olofströms IK:n riveihin. Hän jakoi 20 osumallaan joukkueen sisäisen maalipörssin voiton Andreas Svenssonin kanssa ja sijoittui sisäisessä pistepörssissä kolmanneksi. Kauden 2008–2009 Silvander aloitti Ranskan Ligue Magnusin Étoile noire de Strasbourgissa. Yhdeksän siellä pelatun ottelun jälkeen hän siirtyi Ruotsin I-divisioonaan ja Kristianstads IK:n joukkueeseen, josta Silvander siirtyi kahden ottelun jälkeen loppukaudeksi Norjan I-divisioonassa pelanneeseen Rosenborg IHK:hon.

Silvander siirtyi kaudeksi 2009–2010 Mestiksen nousijajoukkue Rovaniemen Kiekkoon, jonka varakapteenina hän toimi. Silvander oli tehoilla 9+20=29 joukkueen paras syöttäjä Vesa-Matti Inkeröisen kanssa sekä toiseksi paras pistemies hänen jälkeensä. Hän jakoi myös kolmen muun pelaajan kanssa joukkueen sisäisen pistepörssin voiton kevään 2010 karsintasarjassa tehoilla 5+4=9. RoKi putosi kauden päätteeksi takaisin Suomi-sarjaan.

Kaudeksi 2010–2011 Silvander siirtyi kaksivuotisella sopimuksella Ruotsin I-divisioonajoukkue Asplöven HC:hen, jonka varakapteeni hänestä tuli. Silvander oli 25 osumallaan joukkueen kolmanneksi paras maalintekijä. Kaudella 2011–2012 hän oli 18 osumallaan Asplövenin toiseksi paras maalintekijä Henrik Thegelin jälkeen. Joukkue eteni HockeyAllsvenskanin karsintoihin sekä keväällä 2011 että keväällä 2012, joista jälkimmäisellä Silvander jakoi neljällä osumallaan Asplövenin sisäisen maalipörssin voiton kolmen muun pelaajan kanssa. Joukkue ei noussut karsintojen päätteeksi Allsvenskaniin, mutta sai sinne paikan kaudeksi 2012–2013, kun talousongelmista kärsinyt Borås HC jätti sarjan. Silvander teki kesäkuussa 2012 vuoden mittaisen jatkosopimuksen Asplövenin kanssa ja nousi joukkueen kapteeniksi kaudeksi 2012–2013.

Kauden 2013–2014 alussa Silvander siirtyi vuoden mittaisella sopimuksella Iso-Britannian toiseksi korkeimmalle sarjatasolle EPIHL-joukkue Swindon Wildcatsin riveihin. Marraskuussa 2013 hän kuitenkin jätti joukkueen ja palasi tammikuussa 2014 kasvattajaseuraansa Tornion IHC:hen pelaamaan II-divisioonaa. Silvander siirtyi samalla kahdeksi vuodeksi joukkueen toiminnanjohtajaksi. Hän aloitti Torniossa myös oppisopimuskoulutuksena kaupallisen alan opinnot. Silvander lopetti pelaajauransa kevääseen 2016.

Silvander siirtyi kaudeksi 2016–2017 edellisenä keväänä takaisin Hockeyettaniin (ent. Ruotsin I-divisioona) pudonneen Asplöven HC:n apuvalmentajaksi Per Kentän alaisuuteen.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2002–2003 | Hokki | Mestis | 38 | 6 | 17 | 23 | 36 | 3 | 0 | 2 | 2 | 0 |
| 2003–2004 | Hokki | Mestis | 17 | 12 | 3 | 15 | 4 | – | – | – | – | – |
|  | SaiPa | SM-liiga | 2 | 0 | 0 | 0 | 0 | – | – | – | – | – |
|  | Kärpät | SM-liiga | 24 | 1 | 1 | 2 | 6 | 4 | 0 | 0 | 0 | 0 | Kanada-malja |
| 2004–2005 | Jukurit | Mestis | 42 | 12 | 11 | 23 | 26 | 6 | 2 | 2 | 4 | 2 |
| 2005–2006 | Hokki | Mestis | 38 | 16 | 10 | 26 | 6 | 10 | 0 | 5 | 5 | 6 |
| 2006–2007 | Nybro Vikings IF | Allsvenskan | 6 | 0 | 0 | 0 | 2 | – | – | – | – | – |
| 2007–2008 | Olofströms IK | Ruotsi I | 40 | 20 | 23 | 43 | 43 | – | – | – | – | – |
| 2008–2009 | CSG Strasbourg | Ranska | 9 | 2 | 3 | 5 | 16 | – | – | – | – | – |
|  | Kristianstads IK | Ruotsi I | 21 | 2 | 6 | 8 | 6 | – | – | – | – | – |
|  | Rosenborg IHK | Norja I | 6 | 10 | 9 | 19 | 4 | – | – | – | – | – |
| 2009–2010 | RoKi | Mestis | 43 | 9 | 20 | 29 | 20 | – | – | – | – | – |
| 2010–2011 | Asplöven HC | Ruotsi I | 38 | 25 | 26 | 51 | 49 | – | – | – | – | – |
| 2011–2012 | Asplöven HC | Ruotsi I | 36 | 18 | 12 | 30 | 20 | – | – | – | – | – |
| 2012–2013 | Asplöven HC | Allsvenskan | 33 | 1 | 8 | 9 | 16 | – | – | – | – | – |
| 2013–2014 | Swindon Wildcats | EPIHL | 16 | 3 | 8 | 11 | 0 | – | – | – | – | – |
|  | TIHC | II-divisioona | 7 | 7 | 11 | 18 | 6 | – | – | – | – | – |
| 2014–2015 | TIHC | II-divisioona | 20 | 11 | 26 | 37 | 12 | 2 | 1 | 1 | 2 | 2 |
| 2015–2016 | TIHC | II-divisioona | 17 | 7 | 11 | 18 | 8 | – | – | – | – | – |
| 1 kausi | yhteensä | SM-liiga | 26 | 1 | 1 | 2 | 6 | 4 | 0 | 0 | 0 | 0 |
| 5 kautta | yhteensä | Mestis | 178 | 55 | 61 | 116 | 92 | 19 | 2 | 9 | 11 | 8 |

Lähteet
-------

* Juha Silvander The Internet Hockey Databasessa (englanniksi)
* Juha Silvander *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Juha Silvander *Elite Prospects*. Everysport Media Group AB.  (englanniksi)
2. ↑  Moilanen, Mika: Juha Silvander – Torniosta Mestiksen huipulle *Jatkoaika.com*.  13.10.2003. Jatkoaika r.y. Viitattu 7.10.2012.
3. ↑  Hokin ryhmä valmis Mestikseen *Jatkoaika.com*.  2.9.2002. Jatkoaika r.y. Viitattu 7.10.2012.
4. ↑  Juha Silvander jatkosopimukseen Hokin kanssa *Jatkoaika.com*.  6.5.2003. Jatkoaika r.y. Viitattu 7.10.2012.
5. ↑  Juha Silvander Jatkoajan syyskuun Mestis-pelaaja *Jatkoaika.com*.  7.10.2003. Jatkoaika r.y. Viitattu 7.10.2012.
6. ↑  Juha Silvander Kärppiin *Jatkoaika.com*.  6.12.2003. Jatkoaika r.y. Viitattu 7.10.2012.
7. ↑  Tilastot – Liiga  7.12.2003. Liiga. Viitattu 7.10.2012.
8. ↑  Vladimir Machulda Kärppiin *Jatkoaika.com*.  28.1.2004. Jatkoaika r.y. Viitattu 7.10.2012.
9. ↑  Raportti – Liiga  24.1.2004. Liiga. Viitattu 7.10.2012.
10. ↑  Juha Silvander siirtyy Jukureihin *Jatkoaika.com*.  7.5.2004. Jatkoaika r.y. Viitattu 7.10.2012.
11. ↑  Juha Silvanderin kausi ohi *Jatkoaika.com*.  28.3.2005. Jatkoaika r.y. Viitattu 7.10.2012.
12. ↑  Juha Silvander palaa Kajaaniin *Jatkoaika.com*.  18.4.2005. Jatkoaika r.y. Viitattu 7.10.2012.
13. ↑  Juha Silvander siirtyy Ruotsiin *Jatkoaika.com*.  9.5.2006. Jatkoaika r.y. Viitattu 7.10.2012.
14. ↑  RoKille kolme uutta sopimusta *Jatkoaika.com*.  2.6.2009. Jatkoaika r.y. Viitattu 7.10.2012.
15. ↑  Silvander palaa Ruotsiin *Jatkoaika.com*.  1.7.2010. Jatkoaika r.y. Viitattu 7.10.2012.
16. ↑  Asplöven kiinnitti Kirénin *Jatkoaika.com*.  7.7.2012. Jatkoaika r.y. Viitattu 7.10.2012.
17. ↑  Payne, Ned: Swindon Wildcats snap up Finnish centre  13.9.2013. SWINDON:  Swindon Advertiset. Viitattu 4.8.2014. (englanniksi)
18. ↑  Koskenniemi, Yrjö: Juha Silvander teki paluun Tiikereihin  12.1.2014. Tornion Ice Hockey Club ry. Viitattu 4.8.2014.
19. ↑  Stenman, Lasse: Asplövens nya tränarduo  30.6.2016. HBwebben.se.  Arkistoitu 9.7.2016. Viitattu 6.8.2016. (ruotsiksi)